Christiane Amanpour

Christiane Amanpour Maria Heideh (amezaliwa 12 Januari 1958) ni mwanahabari kutoka nchi za Uingereza na Iran. Amanpour ni mtangazaji mkuu wa kimataifa wa kituo cha televisheni cha CNN. Kila siku ana kipindi chake "Amanpour" anapohoji wageni.

Maisha ya mapema na elimu 
Amanpour alizaliwa mjini London, England akiwa binti wa mama Mwingereza Patricia Anne Hill na baba Mwajemi Mohammad Taghi Amanpour.   Baba yake alitoka Tehran . Amanpour alilelewa Tehran hadi umri wa miaka kumi na moja.   Baba yake alikuwa Mwislamu na mama yake alikuwa Mkatoliki.  Christiane anaongea tangu utotoni lugha za Kiingereza na Kiajemi na ameolewa na Mmarekani Myahudi.  

Alisoma shule ya msingi nchini Iran akaendelea na masomo ya sekondari kule Uingereza. 

Mwaka 1979, baada ya mapinduzi ya Kiislamu, familia ilihamia Uingereza.  

Christiane alihamia Marekani akasoma uandishi wa habari kwenye Chuo Kikuu cha Rhode Island alipomaliza mwaka 1983.

CNN 
Mnamo 1983, aliajiriwa na CNN kwenye idara ya habari za  kimataifa huko Atlanta, Georgia. 

Alitumwa nje mara ya kwanza kuleta habari za Vita kati ya Iran na Irak ambako alipata sifa nyingi. Baadaye alihamishwa Ulaya alipoangalia anguko la ukomunisti katika nchi za Ulaya Mashariki.   

1990 alitumwa tena Mashariki ya Kati alipokuwa mtoa ripoti juu ya Vita ya Ghuba ya 1990/91, kazi iliyomfanya kuwa mashuhuri duniani. Aliendelea kuleta ripoti juu ya Vita ya Bosnia na kutoka sehemu nyingine penye vita na magombano. Aliripoti kutoka Sarayevo, Bosnia wakati mji ulifyatuliwa risasi kwa mizinga ya Waserbia akieleza kwa undani mateso ya wakazi wa mji na hapo alikosolewa kwamba namna yake ya kuripoti iliacha msingi wa uanahabari kutosimama upande wowote. Hata hivyo alisifiwa kwa uhodari wake kuvumilia hatari.   

Kuanzia 1992 hadi 2010, Amanpour alikuwa mtangazaji mkuu wa kimataifa wa CNN Amanpour aliripoti juu ya machafuko makubwa kutoka sehemu nyingi za ulimwengu, pmoja na  Irak, Afghanistan, Palestina, Iran, Israel, Pakistan, Somalia, Rwanda, na Balkani na kutoka Marekani wakati wa Kimbunga Katrina . Ametoa mahojiano ya kipekee na viongozi wa ulimwengu kutoka Mashariki ya Kati hadi Ulaya, Afrika na kwingineko, pamoja na marais wa Irani Mohammad Khatami na Mahmoud Ahmadinejad, pamoja na marais wa Afghanistan, Sudani, na Syria, miongoni mwa wengine. Baada ya Shambulio la 11 Septemba 2001, alikuwa mwandishi wa kwanza wa kimataifa kumhoji Waziri Mkuu wa Uingereza Tony Blair, Rais wa Ufaransa, Jacques Chirac, na Rais wa Pakistani Pervez Musharraf. Alifanya mahojiano mengi na viongozi wa kimataifa.  

2010 aliondoka katika kampuni ya CCN akahamia kituo cha ABC lakini mwaka 2011 alirudi akiendelea kuwa mtangazaji mkuu wa kimataifa wa CNN.

Maisha binafsi 
Kuanzia 1998 hadi 2018, Amanpour alikuwa ameolewa na Mwamerika James Rubin, waziri msaidizi  wakati wa serikali ya rais Clinton.   . Mtoto wao, Darius John Rubin, alizaliwa mnamo 2000. Baada ya kuishi London hapo awali, walihamia New York City mnamo 2010.  Mwaka 2013 walirudi London.    

Ilitangazwa mnamo Julai 2018 kuwa Amanpour na Rubin walikuwa wanaachana.

Marejeo

Viungo vya nje 
 Tovuti rami ya Amanpour 
 Christiane Amanpour: career in pictures, The Guardian 
 2000 Murrow Awards Ceremony Speech - Hotuba ya sherehe ya sherehe ya 2000 ya Murrow, 2000 
 Mahojiano ya Christiane Amanpour kwenye kituo cha NPR, 3 Desemba 2008 
 Christiane Amanpour, akihojiwa wakati wa fuji kuu baada ya uchaguzi wa Iran mwaka 2009   
 Hotuba ya Christiane Amanpour katika Chuo Kikuu cha Harvard, 26 Mei 2010 
 Christiane Amanpour  - Video 

Waliozaliwa 1958
Watu walio hai
Watu wa Uingereza
Watu wa Iran
Waandishi wa habari